Frýdštejn (burgo)

Frýdštejn estas burgruino en Ĉeĥio. Ĝi situas en samnoma vilaĝo Frýdštejn, en regiono Liberec, distrikto Jablonec nad Nisou. Dominanto de la burgo estas konserviĝinta granda burgoturo, konstruita sur la plej alta sabloŝtona roko, de kiu estas vidinda panoramo de la tuta ĉirkaŭaĵo. La turo havas alton de 15 m, diametron de 5 m, kaj muraro dikas 2 m. Historio La unua skriba mencio pri la burgo devenas el 1385 kaj ĝi ofte ŝanĝis siajn posedantojn. La burgo publike alireblas ekde 1892, kiam de la nobela familio Rohan el Francio aĉetis ĝin kleriga societo el Turnov. Nuntempe la burgo estas posedaĵo de la komunumo Frýdštejn. Praktikaj informoj La burgo alireblas ekde majo ĝis oktobro, alitempe laŭ interkonsento. Aktualajn informojn vidu en la retpaĝaro. Eksteraj ligiloj Oficiala burga retpaĝaro kun ampleksa fotogalerio ĉeĥe, germane, angle 360-grada panoramo